
Ծանրամարտի Ադրբեջանի հավաքականը անհետացել է Խորվաթիայում, որտեղ ընտրանին ժամանել է մասնակցելու Եվրոպայի առաջնությանը: Այս մասին հայտնում են ադրբեջանական լրատվամիջոցները՝ հղում անելով խորվաթական մամուլին:  Հաղորդվում է, որ Ադրբեջանի հավաքականի ծանրորդներ Օքթայ Մուխթարովը, Մուհամեդ Մամեդլին, Քյամրան Իսմաիլիովը, Էլնուր Հուսեինովը, Իսա Ռուստամովը, Հուսեին Իսմաիլովը և Իլհամ Մամեդովը մարտի 31-ին ժամանել են խորվաթական Սպլիտ քաղաք, իսկ մեկ օր անց լքել են հյուրանոցը:  Տեղի լրատվամիջոցները հավաստում են, որ ադրբեջանցի մարզիկները վախեցել են անցկացվելիք դոպինք-ստուգումից և դիմել են այդ ծայրահեղ քայլին:  Հարկ է նշել, որ ծանրամարտի Ադրբեջանի հավաքականը դոպինգի օգտագործման պատճառով զրկվել էր 2016թ. Ռիոյի օլիմպիական խաղերին մասնակցելու իրավունքից: 
